اوچين ديلاكروا ، اسمه بالكامل فرديناند ڤيكتور أوجين ديلاكروا (فرنساوى: Ferdinand-Victor-Eugène Delacroix) (مواليد 26 ابريل 1798 - 13 اغسطس 1863) . رسام فرنساوى من رواد مدرسة الرومانسية الفرنسية فى الرسم ، له لوحات فنية فى متاحف كتيره و منها متحف اللوفر اشهرها لوحته ""الحرية تقود الشعب"" (La Liberté guidant le peuple) ، اللى رسمها سنة 1830 كتجسيد لثورة يوليو 1830 اللى حصلت فى فرنسا.

بحيرة ناصر هى اكبر بحيرة صناعية فى العالم، موجوده فى جنوب مصر و بالتحديد فى جنوب مدينة اسوان و وشمال السودان. الجزء الأكبر من البحيرة جوه مصر و اللى بتمثل 83% من مساحة البحيرة اما الجزء الباقى من البحيرة ففى السودان و اسمه بحيرة النوبة.البحيرة تكونت نتيجة المياه المتجمعة امام السد العالى بعد ما انشئ ما بين سنة 1958 الى سنة1970. سميت بهذا الاسم نسبة لجمال عبد الناصر.

بورت رويال كانت فى ايام عزها واحده من اغنى المدن على مستوى العالم كله و كانو بيقولو عليها اغنى و اخبث مدينه فى العالم الجديد (انجليزى: richest and wickedest city in the New World). موقعها المتميز على الساحل الجنوبى بتاع جامايكا و وقوعها على طريق سفن التجاره الاسبانيه ما بين باناما و اسبانيا الام و بعدين ازدهار تجارة العبيد و السكر على السفن الانجليزيه كل دا خلاها مقر مهم للقراصنه اللى اتلمو فيها من حتت كتيره و بعيده من العالم كله لدرجة انها كان فيها قراصنه جايين من مدغشقر. هينرى مورجان Henry Morgan كان من اشهر القراصنه اللى عاشو فى المدينه ايام عزها فى الفتره دى و عملها المقر الرئيسى بتاع عمليات القرصنه و وصلت قوته ان الحكومه البريطانيه عينته حاكم على المدينه و على جامايكا كلها.

شهرستان جويبار (|Juybar|)‏ هو شهرستان ايرانى فى محافظة مازندران. عدد سكان الشهرستان: 70,204 انسان. ومركز الشهرستان ده هى مدينة جويبار. واكتر سكان الشهرستان بيتكلمو مازندرانى وشوى بيتكلمو فارسى. مسؤول الشهرستان هو اوميد نيك نچاد (فارسى: امید نیک‌نژاد).

دوران المحمل كان من الاحتفالات اللى حضرها ابن بطوطه فى مصر و وصفه بإنه كان يوم مشهود. دوران المحمل كان احتفال خروج كسوة الكعبه كل سنه من القاهره تحت اشراف سلطان مصر الملقب بـ خادم الحرمين الشريفين. قبل توجه الكسوه للحجاز كانت بتتحط فى هودج على جمل و بيتلف بيها فى شوارع القاهره وسط فرق الموسيقا و استعراضات فرسان المماليك المبهره على الحصنه. فى اليوم ده كانت القاهره بتتزين و كان المصريين رجاله و ستات و عيال بييخرجو فى الشوارع يتفرجو. بعد الاحتفالات كان المحمل بيروح على الحجاز و قدامه امرا مصر و وراهم الحجاج و الدكاتره المصريين اللى كانو بيروحو مع المحمل عشان يعالجو الناس اللى بتعيا فى الحج . بيقول ابن بطوطه ان فى اليوم المشهود ده فى شهر رجب كان بيطلع القضاه الاربعه و وكيل بيت المال و المحتسب و معاهم الفقها و الامرا و يروحو على بيت السلطان اللى هو قلعة الجبل ، و هناك كان بيطلع لهم الجمل و عليه كسوة الكعبه و قدامه الامير المكلف بالاشراف على الحج اللى كان بيتسمى "" امير الحج "" و معاه عسكر مصر المكلفين بحماية القافله و السقايين اللى كانو بيسقو الحجاج فى السكه ، و يطوفو بالمحمل فى شوارع القاهره.

وصل ابن بطوطه اسكندريه عاصمة مصر العريقه فى العصر البطلمى فى نص ابريل سنة 1325 و وصفها بإنها "" الثغر المحروس ، و القطر المأنوس ، العجيبة الشأن الأصلية البنيان ، بها ما شئت من تحسين و تحصين ، و مآثر دنيا و دين ، كرمت مغانيها ، و لطفت معانيها ، و جمعت بين الضخامة و الإحكام مبانيها "". و ذكر ان ليها اربع تبواب : باب السدره ، و باب رشيد ، و باب البحر ، و الباب الاخضر.